*Слепцова Марина Христофоровна*

*«Сээркээн СэҺэн» библиотека - куруҺуок салайааччыта*

*«Элгэстээ5и «Чуораанчык» уҺуйаан иитээччитэ*

*ХайыҺардаах бɵҺүɵлэгэ*

*YɵҺээ Дьааӊы улууҺа*

**Викторина «Олоҥхо алыптаах аартыга»**

*(улахан бɵлɵх о5олоругар уонна маӊнайгы кылаас үɵрэнээччилэригэр*

*аналлаах викторина сценарийа)*

***Сыала:*** о5ону кыра сааҺыттан олоӊхо дьикти эйгэтинэн интэриэҺиргэтэн иитии; тыл-ɵс, ɵй-санаа ɵттүнэн сайыннарыы; эт-хаан ɵттүнэн бɵ5ɵргɵтүү; тɵрдүн-тɵрүччүтүн билиҺиннэрии.

**ТуҺаныллар матырыйаал:** *кыыллар хартыыналара: саҺыл, кырса, тииӊ, эҺэ, тайах, бɵрɵ, сиэгэн, үүс; лоскуй кыыллар түүлэрэ;аттаах куукула бухатыырдар; харандааска уҺун сабынан баайыллыбыт кыракый ат оонньуулар;тɵгүрүччү быҺыллыбыт күɵх таӊас – уу; магниттаах балыктар; талахха уҺун сабынан иилиллибит магнит - күɵгү.*

**Барыыта:**

Аламай маӊан күнүнэн! О5олоор, биҺиги икки хамаанда5а арахсан Олонхо алыптаах аартыгын устун айанныахпыт.

Олонхо диэн тугуй? Саха норуотун уус-уран айымньытын саамай үрдүк чыпчаала – Олонхо. Олонхо – бухатыыдар охсуҺууларын хоҺуйан көрдөрөр айымньы. Олонхо5о бастаан бухатыыр төрөөбүт-үөскээбит төрдүн, дойдутун, дьүҺүнүн, таҥаҺын- сабын хоҺуйуллар. Онтон ол курдук үчүгэйдик олордо5уна абааҺыуола кэлэн уоран-талаан барар. Ону айыы бухатыыра сойуолаан тиийэн охсуҺуута көстөр. Онтон кини кыайан-хотон дойдутугар төннөн кэлиитэ буолар. Олонхо ис хоҺооно оннук, эҺиги ону бары билэн эрэ5ит.

Чэ, эрэ, анны билигин боппуруостары бол5ойон истэбит:

1. Олонхо5о хас дойду баарый? Ааттаталааҥ.

2. Ханнык дойду туҺунан кэпсиирбин таайыҥ эрэ:

* «Былыыр-былыр үɵскээбит күлэр күɵх салгыннаах, үрүӊ илгэ үктэллээх, куйаас тыыннаах күндүл күнүс дойду»*(үөҺээ дойду);*
* «Yс саха үɵскээбит, түɵрт саха тɵрɵɵбүт, ойон тахсар күннээх, охтон бараммат мастаах, уолан бүтэр уулаах ала5аркаан-тэтэгэркээн дойду» *(ортодойду);*
* «Силлиэ түспүт, холорук ытыллыбыт, барбатах балык миинин курдук борук-сорук дойду» *(аллараа дойду)*

3. «Тоӊ сүɵгэйинэн таммалыы турар сүүс салаалаах,

Ара5ас илгэнэн аллан биэрэ сытар

А5ыс уон а5ыс силистээх

Мас баар үҺү» *(Аал Луук Мас)*

4. **Тохтобул - сынньалаҥ «Аал Луук Мас»** - хайдах үүнэрин көрдөрүө5үҥ.*(Бары тɵгүрүччү туран, илиилэрин үɵҺээ уунан, Аал Луук Мас оӊороллор)*

5. Аал Луук Мас үүнэр орто дойдутугар араас элбэх кыыллар бааллар*(Кыыллар хартыыналарын түӊэтии).*Ааттаталааҥ, эрэ.

6. **Оонньуу «Таба таай».**Кыылларга сөптɵɵхтүүлэрин булабыт уонна уурабыт.

7. О5олоор,ханнык бухатыырдары билэ5ит? Ааттаталаан эрэ.

8. Аны, таайыҥ эрэ, кимнээх манна кэлэн туралларын*(аттаах куукула бухатыырдары кɵрүү,таайтарыы):*

* «Дьулусханнаах дьолуо маҥан халлаан дьураатыгар тура төрөөбүт дьулусхан субуйа сүүрүк Дьураа хара ааттаах…» *(Дьулуруйар Ньургун Боотур)*
* «Yс үүт күрүөнү үрдүнэн көстөр Yрүмэччи маҥан аттаах» *(Yрүҥ Уолан)*
* «Күүстээх - уохтаах күөнэ кө5өччөр аттаах…» *(Күн Дьирибинэ бухатыыр)*

9. **Оонньуу «Ат сүүрдүүтэ».**Чэ, эрэ, аны билигин аттары сүүрдэн куоталаҺыннарыахпыт. Ким ата бастаан биэтэккэ кэлэр эбитий?*(Харандааска уҺун сап баайыллар, ону эрийэн аттары сүүрдэллэр)*

10. «То5ус былас суҺуохтаах, тунал5аннаах ньуурдаах…» *(Туйаарыма Куо).*

11. Кини убайа кимий? *(Күн Дьирибинэ бухатыыр)*

12. Кинилэр а5алара? *(Саха Саарын Тойон)*

13. Ийэлэрэ? *(Сабыйа Баай Хотун)*

14. Кинилэр олорбут алаастарын ортотугар улахаан-улахан күөллээх эбиттэр. Онно араас элбэх балыктар бааллар эбит. *(Тɵгүрүччү быҺыллыбыт күɵх таӊас - уу, уу ортотугар магниттаах балыктар уста сылдьаллар).*Ханнык балыктарый? *(Собо, сордоҥ)*

15. **Оонньуу *«КүɵгүҺүттэр»***(*талахха уҺун сабынан иилиллибит магнит - күɵгү*).

16. Туйаарыма Куону ким уоран барбытай? *(Уот УҺутаакы)*

17. Ханнык дойду бухатыырай?*(аллараа дойду)*

18. Кини балта*? (Кыскыйдаан Куо)*

19. АбааҺыттан кинини ким быҺыы барарый? *(Күн Дьирибинэ, Yрүҥ Уолан, Ньургун Боотур)*

20. Ньургун Боотур Yрүҥ Уолану өлбөт мэҥэ уутунан тириэрэн, кыайан-хотон төннөр. Онно үөрэн орто дойду дьоно ыҺыах ыҺар, үс саха үөрүүтэ үрдүүр. Уруй – туску! Чэ, эрэ, бары туруоххайыҥ уонна хатылыаххайыҥ: Уруй – туску!

21. «Уруй – туску!» - диэн уруйдаан туран туран викторинабытын түмүктүүбүт. Бары кэлэн кɵхтɵɵх кыттыыны ылбыккытыгар бар5а махтал!